นายกรัฐมนตรีเร่งผลักการแก้ปัญหาพื้นที่ภาคเหนือตรงความต้องการประชาชน สร้างความเข้มแข็งจากระดับจังหวัดสู่ภูมิภาค
พลเอกประยุทธ์ จันทร์โอชา นายกรัฐมนตรี กล่าวถึงผลการประชุมคณะรัฐมนตรีอย่างเป็นทางการนอกสถานที่ ที่จังหวัดสุโขทัยว่า รัฐบาลได้รับทราบปัญหาและความต้องการของประชาชน เพื่อนำไปขับเคลื่อนตามนโยบายรัฐบาลให้ตรงกับความต้องการของประชาชน เพื่อให้พื้นที่ภาคเหนือมีการพัฒนานำไปสู่การยกระดับคุณภาพชีวิตประชาชน ทั้งการพัฒนาเศรษฐกิจ การพัฒนาภาคการเกษตร ที่ดินทำกิน รวมถึงการส่งเสริมการท่องเที่ยว ที่จะต้องบูรณาการทำงานของทุกระดับ ตั้งแต่ระดับจังหวัด กลุ่มจังหวัด และระดับภาค รวมถึงการบูรราการแผนการทำงาน และแผนงบประมาณให้มีประสิทธิภาพ